**GENTI BEQIRI - BIO**

Genti Beqiri është diplomuar për Financë dhe Kontabilitet në Universitetin e Tiranës, Fakulteti i Ekonomisë. Më vonë ai ka përfunduar studimet pasuniversitare në Universitetin Kobe, Hyogo, Japoni dhe më pas studime MBA në Universitetin George Uashington - Shkolla e Biznesit në Uashington DC, SHBA. Prej disa vitesh ai ka mbrojtur doktoratën Menaxhim Biznesi në profilin e Menaxhimit te Sistemeve të Informacionit (MIS).

Genti Beqiri ka më shumë se 20 vjet përvojë në akademi, menaxhimin e bizneseve dhe projekteve përfshirë përvojat e ndryshme pune në sektorin publik, organizata ndërkombëtare dhe kompani private. Ai është i specializuar në politikat ekonomike, menaxhimin financiar, rindërtimin e proceseve menaxheriale, planifikimin e biznesit dhe politikat publike. Ai është autor i artikujve të ndryshëm të botuar në revista akademike dhe profesionale kombëtare dhe ndërkombëtare që kanë të bëjnë me fushën e ekonomisë ndërkombëtare, menaxhimit dhe zhvillimit ekonomik.

Ai ka dhënë një kontribut të rëndësishëm në zhvillimin e ndërmarrjeve të vogla dhe të mesme si dhe forcimin e arsimit profesional në Shqipëri gjatë detyrave të tij në krye të agjencisë së Investimeve të Huaja dhe Zhvillimit të NVM - AIDA. Ai ka qene gjithashtu anëtar bordi i Swiss Contact. Genti ka një përvojë të gjatë në arsimin e larte si profesor dhe ligjërues në departamentin e financës dhe ekonomisë në Universitetin Evropian të Tiranës, si dhe ekspertizë të dëshmuar në ndërtimin dhe zhvillimin e kapaciteteve në organizatat ndërkombëtare brenda dhe jashtë vendit.